اویان نیوز : سوریا حکومت قوشونلاری چرشنبه آخشامی دمشق اطرافیندا و حلب شهری یاخینلیغیندا عصیانچی قوهلرله آتیشیبلار.
حکومت حربی تییارهلری پایتاختین شرق جیواری و اؤلکهنین تیجارت مرکزی ساییلان حلب شهرینده عصیانچیلارین مؤقعلرینی بومباردمان ائدیبلر.
عصیانچی هوجوملاری اوزوندن رسمیلر حلب هاوا لیمانینی باغلاییبلار. بریتانیادا قرارگاهلانان سوریا اینسان حاقلاری موشاهیدهچیلری تشکیلاتی خبر وئریر کی، هاوا لیمانینین مدافعهسی ایله مشغول اولان بریقادا ۸۰ حربی کونتینگئتینین بازاسی اطرافیندا قیزغین دؤیوشلر گئدیر.
آنتی حکومت فعاللاری همچینین بیلدیریر کی، دمشقین دارایا قصبهسی سوریا دؤیوش تییارهلری طرفیندن بومبالانیب. سوریانین دؤولت مئدیاسی حکومت قوشونلارینین دارایادا «اونلارلا تئرروریست» اؤلدوردویونو خبر وئریر.
سوریادا عصیانچیلار پرئزیدئنت بشار ال-اسدی دئوریمهیه چالیشیرلار. فعاللار ۲۰۱۱-جی ایلین مارتیندا باشلامیش اعتراض آکسییالاریندان بری بوگوندک ۴۵،۰۰۰ آدامین اؤلدورولودیونو دئییرلر.
آمریکا سسی
azb_Arab azb_Arab azb_Arab azb_Arab azb_Arab azb_Arab